X OÜ

(reg kood: 11XXXXXXX)

Ristiku 57560, 178319

Tallinn

vandeaudiitor X Igrek

Assertum Audit OÜ

(reg kood: 10990446)

 28.12.14

Käesolev esitiskiri on esitatud seoses ettevõtte X OÜ 31.12.2012 lõppenud aasta

finantsaruannete teiepoolse auditeerimisega, eesmärgiga avaldada arvamust selle kohta, kas

finantsaruanded on esitatud õiglaselt kõikides olulistes osades (või *annavad õige ja õiglase*

*ülevaate*) kooskõlas Eesti hea raamatupidamistavaga (edaspidi: finantsaruandluse standarditega).

1. Kinnitame, et vastutame aastaaruande koostamise ning õige ja õiglase ning finantsaruandluse standarditele vastava esituse eest. Meie kohustuste hulka kuulub ka sisekontrollisüsteemide kavandamine, rakendamine ja toimimine eesmärgiga tagada sellise raamatupidamise aastaaruande koostamine, milles ei ole pettustest ega eksimustest tulenevaid olulisi väärkajastamisi. Samuti vastutame arvestuspõhimõtete valimise ja rakendamise eest ning raamatupidamislike hinnangute tegemise eest.
2. Ettevõtte raamatupidamise aastaaruanne on koostatud tegevuse jätkuvuse alusel.
3. Oleme teid teavitanud kõigist meile teadaolevatest ettevõttega seotud õigusrikkumistest ja kohtuasjadest.
4. Oleme teile esitanud kõik algdokumendid ja raamatupidamisandmikud ning aruandeperioodil toimunud aktsionäride ja juhtorganite koosolekute protokollid, samuti kokkuvõtted peale aruandeperioodi lõppu toimunud koosolekute otsustest.
5. Raamatupidamise aastaaruandes kajastatud summad on meie parim hinnang avalikustamisele kuuluvate varade ja kohustuste õiglase väärtuse kohta.
6. Ettevõte ei ole esitanud teile valeinformatsiooni.
7. Raamatupidamise aastaaruandes on nõuetekohaselt avalikustatud andmed ettevõtte emaettevõtte ja kontserni ema­ettevõtte kohta, pangasaldode kasutamisele kehtestatud piirangud ning antud tagatised ja garantiid.
8. Raamatupidamise aastaaruandes on kajastatud kõik kohustised ja tingimuslikud kohustised.
9. Ettevõttel on omandiõigus kõigile aruannetes kajastatud varadele.
10. Meile ei ole selgunud olulisi asjaolusid, mille tõttu tuleks eelmiste perioodide kohta esitatud võrreldavaid näitajaid korrigeerida.
11. Meie hinnangul on ettevõte jätkuvalt tegutsev.
12. Raamatupidamise aastaaruandes on avalikustatud kõik ettevõtte tegevuse seisukohast olulised riskid ja ebakindlad asjaolud.

Kinnitame, et (*oma parimate teadmiste ja veendumuste kohaselt, olles teinud selliseid*

*järelepärimisi, nagu me pidasime vajalikuks iseenda asjakohaseks informeerimiseks):*

*Finantsaruanded*

* Oleme täitnud auditi töövõtu tingimustes sätestatud kohustused finantsaruannete koostamisel kooskõlas finantsaruandluse standarditega (konkreetsemalt on finantsaruanded esitatud õiglaselt (või *annavad õige ja õiglase ülevaate*) kooskõlas nende standarditega).
* Arvestushinnangute, kaasa arvatud õiglases väärtuses mõõdetud arvestushinnangute

tegemisel meie poolt kasutatud märkimisväärsed eeldused on põhjendatud.

* Suhteid ja tehinguid seotud osapooltega on asjakohaselt arvestatud ja avalikustatud

kooskõlas rahvusvaheliste finantsaruandluse standardite nõuetega.

* Kõiki sündmusi, mis järgnevad finantsaruannete kuupäevale ja mille korrigeerimist või

avalikustamist nõutakse finantsaruandluse standarditega, on korrigeeritud või

avalikustatud. Parandamata väärkajastamiste mõju, nii üksikult kui ka koos, on finantsaruannete kui terviku suhtes ebaoluline.

*Antud informatsioon*

* Oleme andnud teile:

o ligipääsu kogu meile teadaolevale informatsioonile, mis on relevantne finantsaruannete koostamise suhtes, nagu andmed, dokumendid ja muud asjaolud;

o täiendava informatsiooni, mida te olete meilt taotlenud auditi eesmärgil; ja

o piiramatu juurdepääsu neile isikutele majandusüksuses, kellelt te pidasite vajalikuks hankida auditi tõendusmaterjali.

* Kõik tehingud on kajastatud arvestusregistrites ja finantsaruannetes.
* Oleme avalikustanud teile oma hindamise tulemused riski kohta, et finantsaruanded võivad

olla oluliselt väärkajastatud pettuse tõttu.

Oleme avalikustanud teile kogu informatsiooni seoses pettuse või kahtlustatava pettusega, millest oleme teadlikud ja mis mõjutab majandusüksust ja hõlmab:

o juhtkonda;

o töötajaid, kellel on märkimisväärne roll sisekontrollis; või

o teisi, kui pettusel võiks olla oluline mõju finantsaruannetele.

* Oleme avalikustanud teile kogu informatsiooni seoses väidetega pettuse või kahtlustatava

pettuse kohta, mis mõjutab majandusüksuse finantsaruandeid ja millest on teada andnud

töötajad, endised töötajad, analüütikud, järelevalveorganid või teised.

* Oleme avalikustanud teile kõik teadaolevad juhtumid seadustele ja regulatsioonidele

mittevastavuse või kahtlustatava mittevastavuse kohta, mille mõju tuleb arvesse võtta

finantsaruannete koostamisel.

* Oleme avalikustanud teile majandusüksuse seotud osapoolte identiteedi ning kõik seotud

osapoolte suhted ja tehingud, millest me oleme teadlikud.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Juhtkond